OzLabs/hebrew-wiki-articles huggingface dataset:
פטריסיה גיחארו

פטריסיה ״פטרי״ גיחרו גוטיירס (בספרדית: Patricia Guijarro Gutiérrez; נולדה ב-17 במאי 1998) היא שחקנית כדורגל ספרדייה המשחקת בעמדת הקשר בקבוצת ברצלונה.

== קריירה ==
=== נעוריה ותחילת דרכה ===
פטרי נולדה במיורקה, בספרד, והחלה לשחק כדורגל בגיל 7 בהשראת אביה.

היא החלה לשחק בקבוצת הבנים אף פי פטרונטו בעיר מגוריה.<ref name=":0"></ref>

בגיל 14 נאלצה לעבור לקבוצת הנוער של קולרנסה מאחר שלא הורשתה לשחק עוד עם הבנים.<ref name=":0" />

היא קודמה לקבוצת הבוגרות בגיל 15 בלבד ובמהלך העונה הרשימה את מאמן ברצלונה חאבי יורנטה שהחתים אותה בברצלונה בסיום העונה.

=== ברצלונה (2015-) ===
גיחארו חתמה על חוזה ל3 עונות בברצלונה ביוני 2015

בעונת 18–2017 כבשה את שערה הראשון בליגת האלופות בחצי גמר ליגת האלופות מול אולימפיק ליון.

גיחארו הפסידה את רוב עונת 19–2018 בשל פציעה ונאצלה לעבור בעקבותיה שני ניתוחים ואף הפסידה את גמר ליגת האלופות באותה שנה.

בעונת 21–2020 הייתה לכובשת הראשונה בקלאסיקו נשים לאחר שכבשה מול קבוצת ריאל מדריד. באותה עונה זכתה עם קבוצתה בליגת האלופות לנשים לאחר ניצחון על צ׳לסי 4-0 כאשר במשחק הגמר היא שיחקה בתפקיד בלמית מאחר שחברתה לקבוצה אנדרה פריירה לא יכלה לשחק.

בעונת 2022-23 זכתה עם קבוצתה באליפות ובליגת האלופות לנשים לאחר שכבשה צמד בניצחון 3-2 בגמר, לאחר שקבוצתה הייתה בפיגור 2-0 ונבחרה למצטיינת במשחק.<ref></ref>

ב-6 באוקטובר 2023 חתמה על הארכת חוזה בברצלונה עד יוני 2027.<ref></ref>

=== נבחרת ===
לאחר הצלחות רבות בנבחרת הנוער של ספרד, ערכה את הופעת הבכורה שלה בנבחרת הבוגרת בגביע אלגארבה ב-2017.

גיחארו שיחקה בכל משחקי ההעפלה לגביע העולם בכדורגל נשים 2019 ואף כבשה שני שערים. שער הבכורה שלה בנבחרת הייתה בדקה ה-91 מול נבחרת סרביה. שחקה לראשונה בטורניר כאשר נכנסה כמחליפה במשחק מול נבחרת גרמניה.

גיחארו הייתה חלק מקבוצת שחקניות ספרדיות שסירבו להתייצב לנבחרת ספרד וכונו ה-15. היא סרבה להכלל בסגל לגביע העולם בכדורגל נשים 2023 בו זכתה ספרד.<ref></ref>

== תארים ==
=== קבוצתיים ===
==== ברצלונה ====
* אליפות ספרד (5): 2019/2020, 2020/2021, 2021/2022, 2022/2023, 2023/2024
* גביע המלכה (5): 2017, 2018, 2020, 2021, 2022, 2024
* ליגת האלופות לנשים (3): 2020/2021, 2022/2023, 2023/2024

=== נבחרות ===
==== נבחרת ספרד בכדורגל נשים ====
* אליפות העולם בכדורגל נשים עד גיל 17: 2015
* אליפות העולם בכדורגל נשים עד גיל 19: 2017
* גביע אלגארבה: 2017
* גביע קפריסין: 2018

== קישורים חיצוניים ==

*[https://www.fcbarcelona.com/en/football/womens-football/players/711848/patri פטריסיה גיחארו] באתר הרשמי של ברצלונה
*[https://www.bdfutbol.com/en/c/jugador.html?id=1003 פרופיל השחקנית] באתר BDFutbol

== הערות שוליים ==

קטגוריה:כדורגלניות ספרדיות
קטגוריה:קשריות כדורגל ספרדיות
קטגוריה:כדורגלניות ברצלונה
קטגוריה:פלמה דה מיורקה: כדורגלנים
קטגוריה:כדורגלניות באולימפיאדת פריז (2024)
קטגוריה:ספרדיות שנולדו ב-1998
הידרופארק

הידרופארק (באוקראינית: Гідропарк) הוא פארק בקייב, אוקראינה, הממוקם באיים ונציאנסקי ודולובצקי בין דנייפר לתעלת רוסאניבסקה.

בשטח של הידרופארק יש פארק "קייב במיניאטורה" , וכן יש מספר רב של מקומות בילוי בהידרופארק - דיסקוטקים, מסעדות וכו'.

בין הבילויים הזמינים: חופים רבים (כולל חוף ילדים, חוף נכים, חוף נודיסטים), השכרת ביתנים ביער על גדות הדנייפר בבסיס ה"בוקסר", השכרת סירות וקטמרנים. טניס שולחן ורגיל, פיינטבול, כדורגל, כדורעף, רוגבי חופים , קפיצות בנג'י, אטרקציות מים, מסעדות, בתי קזינו, דיסקוטקים<ref></ref>.

אחד האובייקטים הבולטים של הידרופארק היא עיירת הכושר. היא קיימת בהתנדבות ומתוחזקת במצב תקין כבר כמה עשורים.

==קישורים חיצוניים==

* 
* [http://www.gidropark.org.ua אתר על הידרופארק]

== הערות שוליים ==

קטגוריה:קייב: פארקים
ג'בארי סמית' ג'וניור

ג'בארי סמית' ג'וניור (באנגלית: Jabari Smith Jr.; נולד ב-13 במאי 2003) הוא כדורסלן אמריקאי המשחק בעמדת הפאוור פורוורד ביוסטון רוקטס.<ref></ref><ref></ref>

==קריירה==
אביו, ג'בארי סמית' , נבחר בבחירה ה-45 בדראפט 2000 ב-NBA ושיחק ארבע עונות בליגת ה-NBA.<ref></ref> 

סמית' ג'וניור העמיד ממוצעים של 24.5 נקודות, 10.8 ריבאונדים ו-2.8 חסימות למשחק בעונתו הראשונה בתיכון.<ref></ref> בעונתו השנייה העמיד ממוצעים של 24 נקודות, 10 ריבאונדים, שלוש חטיפות ושלוש חסימות למשחק.<ref></ref><ref></ref><ref></ref><ref></ref><ref></ref>

באוקטובר 2020 בחר לשחק עבור קבוצת הכדורסל של אוניברסיטת אובורן.<ref></ref> ב-16 בפברואר 2022 רשם שיא עונתי כשקלע 31 נקודות בניצחון 94–80 על ונדרבילט.<ref></ref> בעונתו הראשונה והיחידה באוניברסיטה הוא העמיד ממוצעים של 16.9 נקודות, 7.4 ריבאונדים ושני אסיסטים למשחק.<ref></ref><ref></ref> ב-5 באפריל 2022 הכריז על מועמדותו לקראת דראפט 2022 ב-NBA, ועל פי מספר פרשנים היה המועמד המוביל לבחירה הראשונה בדראפט.<ref></ref>

בדראפט נבחר סמית' ג'וניור בבחירה השלישית על ידי יוסטון רוקטס.<ref></ref> הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר רשם 10 נקודות, שבעה ריבאונדים, שלושה אסיסטים וחטיפה בהפסד 91–77 לאורלנדו מג'יק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| יוסטון	|| 79 || 79 || 31.0 || 0.408 || 0.307 || 0.786 || 7.2 || 1.3 || 0.5 || 0.9 || 12.8
|- style="background-color:#80BFFF; font-weight:bold;"		
| קריירה || 		|| 79 || 79 || 31.0 || 0.408 || 0.307 || 0.786 || 7.2 || 1.3 || 0.5 || 0.9 || 12.8
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת אובורן
קטגוריה:כדורסלני יוסטון רוקטס
קטגוריה:בחירות דראפט של יוסטון רוקטס
קטגוריה:אמריקאים שנולדו ב-2003
קיגן מארי

קיגן מיטשל מארי (באנגלית: Keegan Mitchell Murray; נולד ב-19 באוגוסט 2000) הוא כדורסלן אמריקאי המשחק בעמדת הפאוור פורוורד בסקרמנטו קינגס. אחיו התאום של הכדורסלן כריס מארי.

==קריירה==
מארי נולד בסידר רפידס, איווה, לאב שהיה שחקן כדורסל במכללות. לקיגן יש תאום זהה, כריס, שבהמשך שיחק לצידו כדורסל בתיכון ובאוניברסיטה.<ref></ref><ref></ref>

קיגן החל לשחק כדורסל בתיכון מקומי בסידר רפידס,<ref></ref> בו העמיד ממוצעים של 20.3 נקודות ו-7.2 ריבאונדים למשחק.<ref></ref> הוא בילה שנה נוספת בדייטונה ביץ' כדי לזכות בחשיפה גבוהה יותר,<ref></ref> והעמיד ממוצעים של 22.1 נקודות ו-7.5 ריבאונדים למשחק בטרם בחר לשחק עבור קבוצת הכדורסל של אוניברסיטת איווה.<ref></ref><ref></ref>

ב-2 בינואר 2021 רשם שיא עונתי של 14 נקודות, 9 ריבאונדים, שלוש חטיפות ושלוש חסימות בניצחון 77–75 על אוניברסיטת ראטגרס,<ref></ref> ובתום עונתו הראשונה העמיד ממוצעים של 7.2 נקודות, 5.1 ריבאונדים ו-1.3 חסימות למשחק.<ref></ref> ב-16 בנובמבר 2021 רשם 27 נקודות, 21 ריבאונדים וארבע חסימות בניצחון 86–69 על צפון קרוליינה סנטרל.<ref></ref> זה היה המשחק הראשון של 20 נקודות ו-20 ריבאונדים שנרשמו על ידי שחקן אוניברסיטת איווה מאז ברוס קינג ב-1977. ב-18 בדצמבר קלע 35 נקודות בניצחון 94–75 על אוניברסיטת המדינה של יוטה.<ref></ref> ב-13 בפברואר 2022 קלע שיא קריירה של 37 נקודות בניצחון 98–75 נגד נברסקה.<ref></ref> בתום העונה זכה בפרס קארל מאלון ובפרסים נוספים.<ref></ref><ref></ref> ב-29 במרץ 2022 הכריז כי יתמודד בדראפט 2022 ב-NBA.<ref></ref>

מארי נבחר בדראפט בבחירה הרביעית על ידי סקרמנטו קינגס,<ref></ref> והצטרף לסגל הקבוצה לקראת ליגת הקיץ של ה-NBA. בהופעת הבכורה שלו בטורניר קלע 26 נקודות ושמונה ריבאונדים בניצחון קבוצתו 86–68 על גולדן סטייט ווריורס.<ref></ref> הוא נבחר ל-MVP של הטורניר לאחר שהעמיד ממוצעים של 23 נקודות, שבעה ריבאונדים, שני אסיסטים וחטיפה אחת, כשהוא קולע ב-50% מהשדה וב-40% מטווח שלוש הנקודות.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סקרמנטו	|| 80 || 78 || 29.8 || 0.453 || 0.411 || 0.765 || 4.6 || 1.2 || 0.8 || 0.5 || 12.2
|- style="background-color:#80BFFF; font-weight:bold;"		|| 
| קריירה || 		|| 80 || 78 || 29.8 || 0.453 || 0.411 || 0.765 || 4.6 || 1.2 || 0.8 || 0.5 || 12.2
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סקרמנטו	|| 7 || 7 || 27.7 || 0.448 || 0.375 || 0.667 || 6.3 || 0.7 || 0.6 || 0.3 || 9.7
|- style="background-color:#80BFFF; font-weight:bold;"		|| 
| קריירה || 		|| 7 || 7 || 27.7 || 0.448 || 0.375 || 0.667 || 6.3 || 0.7 || 0.6 || 0.3 || 9.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:איווה: כדורסלנים
קטגוריה:כדורסלני אוניברסיטת איווה
קטגוריה:כדורסלני סקרמנטו קינגס
קטגוריה:בחירות דראפט של סקרמנטו קינגס
קטגוריה:אמריקאים שנולדו ב-2000
פלביוס דניליוק

פלביוס דויד דניליוק (בגרמנית: Flavius David Daniliuc; נולד ב-27 באפריל 2001 בווינה שבאוסטריה) הוא כדורגלן אוסטרי המשחק בעמדת הבלם בקבוצת הלאס ורונה.

== קריירת מועדונים ==
דניליוק החל לשחק כדורגל במחלקת הנוער של אדמירה ואקר מדלינג, ובשנת 2010 עבר לראפיד וינה. שנה לאחר מכן הצטרף אל מחלקת הנוער של ריאל מדריד. בשנת 2014 עבר לבאיירן מינכן. הוא ערך ארבע הופעות בקבוצת המילואים של המועדון במסגרת הליגה הגרמנית השלישית.

ב-18 ביוני 2020 חתם דניליוק בניס מליגת העל הצרפתית. ב-20 בספטמבר הוא ערך את הופעת הבכורה שלו במועדון, בהפסד 0–3 לפריז סן-ז'רמן במסגרת המחזור הרביעי בליגה לעונת 2020/2021. ב-26 בפברואר 2021 הבקיע את שער הבכורה שלו במועדון, בניצחון 1–2 על סטאד רן במסגרת המחזור ה-27 בליגה. בשתי העונות הראשונות שלו במועדון ערך 47 הופעות ליגה והבקיע שער אחד.

ב-29 באוגוסט 2022 חתם בסלרניטנה. ב-31 בינואר 2024 הושאל אל רד בול זלצבורג. ב-30 באוגוסט 2024 הושאל אל הלאס ורונה.

== קישורים חיצוניים ==

== הערות שוליים ==

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני ניס
קטגוריה:כדורגלני סלרניטנה
קטגוריה:כדורגלני רד בול זלצבורג
קטגוריה:כדורגלני הלאס ורונה
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:אוסטרים שנולדו ב-2001
קטגוריה:ספורטאים זרים בצרפת
קטגוריה:ספורטאים זרים באיטליה
אוהב אותך צ'ארלי

אוהב אותך צ'ארלי (Love You Charlie) הוא סרט קומדיה ישראלי שיצא לאקרנים ב-28 ביולי 2022. את הסרט יצר הבמאי והתסריטאי שי כנות בהשראת אירועים מעברו.

== תקציר העלילה ==
גיא קנובסקי (מיכאל אלוני), במאי צעיר ושאפתן אשר חולם להיות במאי מפורסם, והצוות המוטרף שלו, מצלמים תוכנית ריאליטי שם זמרת פופ מצליחה בשם "סנשיין" (נועה קירל) מתארחת לשבוע בביתו של צ'ארלי בוארון (אלון אבוטבול), ראש ארגון פשע אכזרי, ומשפחת הפשע המוחצנת שלו. 

== שחקנים ==
*מיכאל אלוני - גיא קנובסקי, במאי קולנוע ובעלה של קרן
*אלון אבוטבול - צ'ארלי בוארון, ראש משפחת פשע
*נועה קירל - סאנשיין קימחי, כוכבת פופ עולה
*אליעד נחום - מושיקו בוארון, בנו של צ'ארלי
*עדי הימלבלוי - רוז בוארון, אשתו של צ'ארלי ופסיכולוגית במקצועה
*אוראל צברי - עופר רון, צלם התוכנית
*משה פרסטר - ליאור ויצמן, מקליט התוכנית
*ליאור דובדבני - יהושע "שוקי" אליצור, תאורן התוכנית
*קווין רובין - מני קביליו
*לין אשרוב - מיטל בוארון, בתו של צ'ארלי
*רוני נתנאל - טלי, מפיקת התוכנית
*רז מזרחי - איציק השוודי
*יקי רייסנר - ג'ו אהרל'ה, היועץ של משפחת בוארון
*אור פלח - אסי "ז'וז'ו" בוארון, בנו של צ'ארלי
*מיה ולד - קורל בוארון, בתו הצעירה של צ'ארלי
*מאי קשת - קרן קנובסקי, אשתו ההריונית של גיא קנובסקי
*רפי אמזלג - דון קביליו, ראש משפחת פשע
*אורי יניב - שוטר
*אייל רוזלס - חיימון
*יניב פולישוק
*אורי הוכמן
*אורטל עמר - מטופלת של רוז

==קישורים חיצוניים==

* [https://www.youtube.com/watch?v=MdNtPN-uxUE&t=5s אוהב אותך צ'ארלי טריילר] באתר יוטיוב
* [https://www.youtube.com/watch?v=_S0Cl1t38aY&t=40s אוהב אותך צ'ארלי מאחורי הקלעים] באתר יוטיוב

קטגוריה:סרטי 2022
קטגוריה:סרטי קומדיה ישראליים
קטגוריה:סרטים ישראליים משנת 2022
מארקס מייריס

מַארֶקְס מֶיֶירִיס (באנגלית: Mareks Mejeris; נולד ב-2 בספטמבר 1991) הוא כדורסלן לטבי המשחק בעמדת הפאוור פורוורד בקלוז'-נאפוקה.

==קריירה==
מייריס החל את הקריירה בלייפאיה, קבוצת עיר הולדתו, ולאחר מכן עבר לספרד. בשנת 2013 נסע לארצות הברית וניסה להיבחר בדראפט 2013 ב-NBA, אך לא נבחר ושב לספרד.<ref></ref> מייריס אף שיחק בנבחרת לטביה באליפות אירופה בכדורסל 2011, 2013 ו-2015.

ב-15 ביולי 2014 עבר לוואף ריגה הלטבית, וסייע לה לזכות באליפות בתום העונה, כשהוא זוכה בתואר ה-MVP של הפלייאוף.<ref></ref> ב-2016 זכה בתואר "שחקן ההגנה של העונה". לאחר תקופה קצרה באלאן שאלון הצרפתית שב לוואף ריגה, זכה עימה באליפות ב-2017, כשהוא זוכה שוב בתואר ה-MVP של הפלייאוף. ב-2019 זכה עם הקבוצה באליפות שלישית.

ב-13 באוגוסט 2019 עבר לפארמה פרם הרוסית.<ref></ref> ב-9 במרץ 2022 עבר לסקאבוליני פזארו האיטלקית בשל פרוץ המלחמה באוקראינה.<ref></ref> ב-3 באוגוסט 2022 חתם בהפועל ירושלים, איתה זכה בגביע המדינה בכדורסל 2022/2023.<ref></ref><ref></ref><ref></ref><ref></ref>

==קישורים חיצוניים==

==הערות שוליים==

קטגוריה:כדורסלנים לטבים
קטגוריה:כדורסלני לייפאיה
קטגוריה:כדורסלני פואנלברדה
קטגוריה:כדורסלני VEF ריגה
קטגוריה:כדורסלני אלאן שאלון
קטגוריה:כדורסלני פארמה פרם
קטגוריה:כדורסלני סקאבוליני פזארו
קטגוריה:כדורסלני הפועל ירושלים
קטגוריה:כדורסלני נבחרת לטביה
קטגוריה:לטבים שנולדו ב-1991
סטרהיניה אראקוביץ'

סטרהיניה אראקוביץ (בסרבית: Страхиња Ераковић; נולד ב-22 בינואר 2001 בבטאיניצה שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת זניט סנקט פטרבורג מליגת העל הרוסית בכדורגל ובנבחרת סרביה.

== קריירת מועדונים ==
אראקוביץ' גדל במחלקת הנוער של הכוכב האדום בלגרד. בעונת הושאל לגרפיצ'אר מהליגה הסרבית השנייה. ב-1 באוגוסט 2020 ערך את הופעת הבכורה שלו בקבוצה הבוגרת של הכוכב האדום בלגרד, בניצחון 3-0 על נובי פאזאר במסגרת המחזור הראשון בליגה לעונת .

ביולי 2023 חתם בזניט סנקט פטרבורג מהליגה הרוסית. בסוף העונה זכה עימה באליפות רוסיה.

== קריירה בינלאומית ==
ב-2 ביוני 2022 ערך אראקוביץ' את הופעת הבכורה שלו בנבחרת סרביה, בהפסד 1-0 לנבחרת נורווגיה במסגרת ליגת האומות 2022/2023.

נכלל בסגל נבחרת סרביה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני זניט סנקט פטרבורג
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:סרבים שנולדו ב-2001
ג'ורג' בלו

ג'ורג' בלו (באנגלית: George Bello; נולד ב-22 בינואר 2002) הוא כדורגלן אמריקאי, המשחק בעמדת המגן השמאלי בל.א.ס.ק. לינץ ובנבחרת ארצות הברית.

== קריירה ==
בלו נולד באבוג'ה שבניגריה, ובגיל שנה עבר עם משפחתו לדגלסוויל, ג'ורג'יה. במהלך הקריירה המוקדמת שלו שיחק ב-Southern Soccer Academy, מועדון כדורגל לנוער המזוהה עם המועדון האנגלי צ'לסי, וב-Alpharetta Ambush, שם שיחק במשך חמש שנים.<ref name=":0"></ref>

ב-2016 עבר בלו לאקדמיה של אטלנטה יונייטד.<ref name=":0" />

ב-2 בספטמבר 2018 ערך את הופעת הבכורה שלו בקבוצת הבוגרים של אטלנטה יונייטד במשחק במסגרת ה-MLS נגד די. סי. יונייטד, משחק אותו הפסידה אטאלנטה 3–1. הוא כבש את שערו הראשון חודש לאחר מכן ב-6 באוקטובר בניצחון 1–2 על ניו אינגלנד רבולושן.

ב-31 בינואר 2022 חתם בארמיניה בילפלד מהבונדסליגה, בחוזה לארבע שנים וחצי.<ref></ref> ב-5 בפברואר ערך הופעת בכורה בקבוצה, בתיקו 1-1 נגד בורוסיה מנשנגלדבך.

ב-14 ביולי 2023 חתם בל.א.ס.ק. לינץ.

== קריירה בינלאומית ==
בלו ייצג את ארצות הברית בנבחרות הנוער, ובאוקטובר 2019 נכלל בסגל הנבחרת עד גיל 17 לקראת מונדיאל עד גיל 17.

בינואר 2021, בלו זומן לנבחרת ארצות הברית הבוגרת לקראת משחק ידידות מול טרינידד וטובגו. הוא ערך את הופעת הבכורה שלו במשחק ב-31 בינואר בניצחון 7–0. בגביע הזהב 2021 היה חלק מסגל הנבחרת בו זכתה נבחרת ארצות הברית.

== תארים ==
אטלנטה יונייטד
* גביע ה-MLS: 2021
* גביע ארצות הברית הפתוח: 2019
* גביע קמפאונס: 2019

נבחרת ארצות הברית
* גביע הזהב: 2021

אישיים
* משחק האולסטאר של ה-MLS: 2021

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:כדורגלנים ניגרים
קטגוריה:מגני כדורגל אמריקאים
קטגוריה:מגני כדורגל ניגרים
קטגוריה:ג'ורג'יה: כדורגלנים
קטגוריה:כדורגלני אטלנטה יונייטד
קטגוריה:כדורגלני ארמיניה בילפלד
קטגוריה:כדורגלני ל.א.ס.ק. לינץ
קטגוריה:כדורגלני נבחרת ארצות הברית
קטגוריה:ספורטאים ניגרים באוסטריה
קטגוריה:ספורטאים אמריקאים בגרמניה
קטגוריה:ניגרים שנולדו ב-2002
קטגוריה:אמריקאים שנולדו ב-2002
לוקה דה לה טורה

לוקאס דניאל דה לה טורה (באנגלית: Lucas Daniel de la Torre; נולד ב-23 במאי 1998 בסן דייגו שבקליפורניה, ארצות הברית) הוא כדורגלן אמריקאי המשחק בעמדת הקשר בקבוצת סלטה ויגו מהלה ליגה ובנבחרת ארצות הברית.

== קריירת מועדונים ==
דה לה טורה נולד וגדל בסן דייגו שבקליפורניה, ארצות הברית. הוא החל לשחק כדורגל בנומאד ובסן דייגו סרף, ובשנת 2013 עבר לפולהאם. ב-9 באוגוסט 2016 ערך את הופעת הבכורה שלו במועדון, בניצחון 2–3 על לייטון אוריינט במסגרת הסיבוב הראשון של גביע הפוטבול ליג לעונת . ב-28 באוקטובר 2017 ערך את הופעת הבכורה שלו בפוטבול ליג צ'מפיונשיפ, בתיקו 1-1 נגד בולטון וונדררס במסגרת המחזור ה-14 לעונת . ב-25 בספטמבר 2018 הבקיע את שערו היחיד במועדון, בניצחון 1–3 על מילוול במסגרת הסיבוב השלישי של גביע הפוטבול ליג לעונת . בסך הכל ערך שבע הופעות ליגה במדי המועדון.

ב-6 באוגוסט 2020 חתם דה לה טורה על חוזה לשתי עונות בהראקלס אלמלו מליגת העל ההולנדית. ב-13 בספטמבר ערך את הופעת הבכורה שלו במועדון, בניצחון 0–2 על דן האג במסגרת המחזור הראשון בליגה לעונת 2021/2022. ב-7 במרץ 2021 הבקיע את שער הבכורה שלו במועדון, בניצחון 1–2 על זוולה במסגרת המחזור ה-25 בליגה. הוא ערך 64 הופעות ליגה במדי המועדון, בהן הבקיע שני שערים.

ב-7 ביולי 2022 חתם דה לה טורה בסלטה ויגו מהלה ליגה.

ב-4 בפברואר 2024 הוא כבש לראשונה ובישל במשחק ליגה במדי סלטה ויגו בניצחון 3-0 על אוסאסונה.

== קריירה בינלאומית ==
ב-2 ביוני 2018 ערך דה לה טורה את הופעת הבכורה שלו בנבחרת ארצות הברית, בהפסד 1–2 לנבחרת אירלנד במשחק ידידות.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:קליפורניה: כדורגלנים
קטגוריה:כדורגלני פולהאם
קטגוריה:כדורגלני הראקלס אלמלו
קטגוריה:כדורגלני סלטה ויגו
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים אמריקאים באנגליה
קטגוריה:ספורטאים אמריקאים בהולנד
קטגוריה:ספורטאים אמריקאים בספרד
קטגוריה:אמריקאים שנולדו ב-1998
עדנאן ג'ית

עדנאן אדל תאופיק ג'ית<ref name=":0">[https://euromedmonitor.org/uploads/reports/jerreportennov.pdf Appropriating lands and shutting down institutions]</ref> (בערבית: عدنان غيث) הוא פוליטיקאי פלסטיני, חבר במועצה המהפכנית של פתח ומושל נפת אל-קודס מאז 31 בדצמבר 2018.<ref name=":1"></ref>

== ביוגרפיה ==
ג'ית נולד בשנת 1978 בירושלים.<ref name=":0" /> מגיל צעיר השתתף בפעולות הפת"ח. הוא היה מזכיר תנועת הפתח בסילואן ואחד מראשי הוועד העממי בשכונת אל-בוסתאן בירושלים שהוביל את ההתנגדות המקומית לפארק הארכאולוגי-תיירותי עיר דוד. בשל פעולותיו הוא נעצר מספר פעמים על ידי ישראל.<ref name=":1" />

ב-4 בדצמבר 2016 ניצח גית' בבחירות למועצה המהפכנית של הפתח, שנערכה במהלך הוועידה השביעית של תנועת הפתח, והפך לחבר בה. הוא חבר בוועדה הנשיאותית העליונה למעקב אחר ענייני הכנסיות בפלסטין.<ref name=":1" />

בשנת 2011 נאסר על ג'ית, אז מזכ"ל הפת"ח, להיכנס לירושלים למשך שמונה חודשים. באוקטובר 2018 נעצר ג'ית. ב-25 בנובמבר 2018 שוב נעצר גית', יחד עם 40 חברים נוספים בתנועת הפת"ח אך שוחרר שבוע לאחר מכן. לאחר מכן נאסר עליו להיכנס ליהודה ושומרון למשך שישה חודשים.

באוגוסט 2018 מונה ג'ית למושל נפת אל-קודס, במקומו של עדנאן אל חוסייני וב-31 בדצמבר אותה השנה הוא מונה באופן רשמי לתפקידו.<ref></ref><ref name=":1" />

ב-2018 נעצר ג'ית בשל לקיחת חלק לכאורה בחטיפת עיסאם עקל, ערבי ישראלי שמכר שטחים ליהודים במזרח ירושלים.<ref name=":2"></ref>

בפברואר 2020, עקב פעולותיו, שוב נאסר על ג'ית להיכנס ליהודה ושומרון למשך חצי שנה. ביולי 2020, גאית' נעצר בביתו שבסילואן ונחקר. הוא נכלא בכלא אשקלון אך שוחרר לאחר מכן ב-4 באוגוסט 2020 לאחר שבית המשפט החליט לשחררו בתנאי שלא יתקשר עם ההנהגה הפלסטינית.<ref name=":2" /><ref></ref> זה היה מעצרו השלישי ב-2020 וה-17 מאז מונה למושל.

בספטמבר אותה השנה, הוציאה לו ישראל צו המונע ממנו להיפגש עם גורמים רבים ברשות הפלסטינית, כולל הנשיא מחמוד עבאס, המכונה "אבו מאזן" וראש הממשלה מוחמד אשתייה.

באוגוסט 2022 הוגש נגדו כתב אישום, בגין הפרות חוזרות של צו אלוף, האוסר עליו להימצא ביהודה ושומרון.<ref></ref>

== חיים אישיים ==
נכון לשנת 2010, לג'ית יש 4 ילדים. לפני כהונתו כמושל אל-קודס ניהל חנות בסילואן.<ref></ref>

== הערות שוליים ==

קטגוריה:פעילי פת"ח
קטגוריה:נפת אל-קודס
קטגוריה:פעילים פוליטיים פלסטינים
קטגוריה:פלסטינים שנולדו ב-1978
נוריה א-סובייח

נוריה א-סובייח (בערבית: نورية الصبيح; נולדה ב-1949) היא פוליטיקאית כוויתית, ואחת משתי הנשים הראשונות שכיהנו בתפקיד שרה בכווית. היא נחשבת לליברלית, ואינה שייכת לאף מפלגה. היא בעלת תואר ראשון באמנויות וחינוך מאוניברסיטת כווית מ-1975 ותעודה בחינוך ב-1976.

== קריירה ==
א-סובייח החלה את דרכה במשרד החינוך כמורה להיסטוריה בשנים 1975–1980. אחר כך קודמה לסגנית מנהל בית ספר בשנים 1980–1984. היא הפכה למנהלת של בית ספר חטיבתי ותיכון בשנים 1984–1986. לאחר מכן קודמה לפיקוח על ענייני חינוך במחוז הבירה בין השנים 1986–1990. מונתה למנהלת המחלקה לתיאום ומעקב אחר החינוך הציבורי בשנים 1991–1993. משנת 1993 עד 2000 שימשה כמנהלת הכללית של אזור החינוך Hawally. תפקידה האחרון היה עוזרת תת-מזכיר לחינוך ציבורי בשנת 2000.

ב-26 במרץ 2007 היא מונתה לשרת החינוך ולשרת ההשכלה הגבוהה של כווית. היא עוררה מחלוקת באספה הלאומית על ידי צירים איסלאמיים באספה הלאומית של כווית בשל סירובה ללבוש חיג'אב תוך כדי השבועה להיכנס לתפקידה כשרה בשנת 2007.

סירובה ללבוש רעלה בזמן שהושבעה לתפקיד, גרם למוסלמים קיצוניים בכווית לצאת נגדה. בשנת 2008 ניסה הפרלמנט הכוויתי להדיחה, כאשר הגיש הצעת אי אמון בשרה, בטענות שונות, אך למעשה מכיוון שסרבה ללבוש כיסוי ראש, היא שרדה את ניסיון ההדחה. היא הוחלפה לבסוף עם חילופי השלטון לאחר הבחירות של 2009 על ידי פרופסור מודי אל-חמוד שאף היא אינה נוהגת ללבוש רעלה, שמונתה לשרת החינוך במקומה. במהלך כהונתה הקצרה אחת מהחלטותיה הייתה לאסור על סטודנטים כוויתים ללמוד בבחריין ובמצרים.

== הערות שוליים ==

קטגוריה:פוליטיקאיות כוויתיות
קטגוריה:נשים מוסלמיות
קטגוריה:פוליטיקאים כוויתים
קטגוריה:מוסלמים
קטגוריה:ילידות 1949
קטגוריה:כוויתים שנולדו במאה ה-20
קטגוריה:כוויתיות שנולדו במאה ה-20
קטגוריה:ילידי 1949
לאנדשטרסה (וינה)

לאנדשטרסה (בגרמנית: Landstraße) הוא רובע בעיר וינה. הרובע נוצר במקור במהלך המאה ה-19.

הרובע ממוקם במרכז וינה ומשתרע על פני 	7.39 קמ"ר. נכון לשנת 2020 הכיל הרובע 91,680 תושבים.

בשנת 1192 נלכד המלך האנגלי ריצ'רד לב הארי בשכונת ארדברג בידי הדוכס לאופולד, לאחר מסע הצלב השלישי הכושל.

== אתרים בולטים ==
מוקדי עניין בולטים בתחום הרובע:

* הקונצרטהאוס של וינה
* ארמון בלוודר
* כיכר שווארצנברג
* בית האמנויות של וינה
* המוזיאון להיסטוריה צבאית
* הקבר של וולפגנג אמדאוס מוצרט
* קתדרלה של כנסייה הרוסית

== גלריית תמונות ==
<gallery widths="250px">
Wiener_Konzerthaus_2003.jpg|הקונצרטהאוס של וינה
Wien_Belvedere_HDR.jpg|ארמון בלדוורה
KHW_1_©_Schwingenschloegl.jpg|בית האמנויות של וינה
HGM_Feldherrenhalle.jpg|המוזיאון להיסטוריה צבאית
Wiki_mozartgrab_st.marxer_friedhof_1030_wien-2010-04.jpg|הקבר של וולפגנג אמדאוס מוצרט
Vienna_aerial_Belvedere_2aug14_-_3_(14918711879)_(cropped).jpg|תצלום אווירי של הרובע
</gallery>

== קישורים חיצוניים ==

* 

קטגוריה:וינה: רבעים
נחל ישעי

נחל ישעי הוא נחל הזורם באזור רמת בית שמש והוא אחד מיובליו של נחל שורק. בתחילה הנחל הוא נחל אכזב אך לאחר שכמה מיובליו הניזונים ממעיינות קבועים מזינים אותו, זרימתו הופכת להיות קבועה.

== תוואי הנחל ==
נחל ישעי מתחיל בין רמת בית שמש ב' למושב זנוח הסמוך ולאחר כמה מאות מטרים נשפך אליו נחל ימלה, בסמוך לשכונת גבעת שרת. בהמשך, ליד פארק האקליפטוס (חניון עינות דקלים) בסמיכות לכביש 38 חובר אליו נחל ירמות. הנחל ממשיך לזרום מתחת לכביש ובהמשך נוסף אליו נחל שמש, נחל אכזב קצר המנקז מי גשמים בחודשי החורף באזור המערבי של בית שמש. בהמשך הנחל נשפך לנחל שורק ושם הוא מגיע לסיומו.

== בעלי חיים וצמחייה לאורך הנחל ==
לאורך תוואי הנחל קיימת צמחייה עבותה של קנים, ומספר מינים של צמחי מים והוא משמש מרחב מחיה לדו-חיים ובעלי חיים נוספים. עקב כך שהזרימה בנחל אינה חזקה ואף בוצית בחלקים מסוימים, חלקים נרחבים בנחל מלאים באצה ירוקה. בנחל אין דגים.

==הערות שוליים==

קטגוריה:שפלת יהודה: נחלים
קטגוריה:בית שמש: נחלים
טופו דרג

"טופו דרג" (אנגלית: Tofu-dreg project, מנדרינית:豆腐渣工程) הוא מונח במהדרינית המתאר מבנים מסוכנים, ובמיוחד מבנים אשר נבנו בצורה לא תקינה ועלולים לקרוס. המונח הוטבע לראשונה על ידי זו רונג'י, ראש ממשלת סין לשעבר, במטרה לתאר דילי שיטפונות אשר נבנו בצורה שאינה תקינה ביאנגצה. המונח מתאר מבנים אשר נבנו בצורה זולה יחסית ובניגוד לתקינה על מנת לחסוך בעלויות. המונח שימש הן לתיאור מבנים אשר קרסו בעקבות אסונות טבע כגון רעידת האדמה בסצ'ואן ב-2008, והן למבנים אשר נבנו באופן לא תקני .

עיתונאי אשר ביקר בסין בשנת 2011 חשש כי "מבנים אשר נבנו בצורה זו עשויים לקרוס ולהביא לפציעות של עד אלפי אנשים".

מבנים מסוג זה נבנים ומאוכלסים ללא ההיתרים הנדרשים מהממשל הסיני. ברוב המקרים, מבנים מסוג זה לא קורסים אך הם אינם שורדים שנים רבות וסובלים ממפגעים כגון דליפות.

== פרויקטים של טופו דרג שקרסו ברעידת האדמה של סצ'ואן ב-2008 ==
[[גן ילדים זה היה בין בתי הספר הרבים באזור האסון שסבלו מנזק מבני כבד.]]
במהלך רעידת האדמה בסצ'ואן ב-2008, בתי ספר רבים קרסו והדבר הוביל למותם של תלמידים רבים. בניינים אלו ניתנו כדוגמה הממחישה את משמעות המונח "טופו-דרג".
 

ההתמוטטות נקשרו לחוסר השקעה בבניה של בתי הספר בסין.

== הערות שוליים ==

קטגוריה:הנדסה אזרחית
קטגוריה:הרפובליקה העממית של סין: מבנים
קטגוריה:קצרמר סין
גאופוניקה

הגאופוניקה (ביוונית: Γεωπονικά) היא אוסף בן 20 ספרים של ידע חקלאי, שנאסף במהלך המאה ה-10 בקונסטנטינופוליס עבור הקיסר הביזנטי קונסטנטינוס השביעי פורפירוגנטוס. המילה היוונית "גאופוניקה" מורה על "פעילויות חקלאיות" במובן הרחב ביותר. זהו החיבור החקלאי הביזנטי היחיד ששרד.

בתקופת הרנסאנס המקדוני , אסף הקיסר קונסטנטינוס השביעי כמה קיצורים – אוספים וקטעים של כתבים עתיקים – וגאופוניקה הייתה אחת מהם. שרדו כ-50 כתבי יד, המתוארכים בין המאות ה-10 וה-16.

== מקורות ==
האוסף של המאה ה-10 מיוחס לפעמים (באופן שגוי) לסופר קסיאנוס באסוס (המאה ה-6 או ה-7), שהאוסף שלו, שנקרא גם הוא "גאופוניקה", או "קטעים על חקלאות", שולב בחיבור ששרד. באסוס התבסס רבות על חיבורו של מלקט אחר על חקלאות, וינדוניוס אנטוליוס (המאה ה-4), "אוסף פעילויות חקלאיות".

המקורות היסודיים (העתיקים) של הגאופוניקה כוללים את פליניוס הזקן, סופרים שונים ביוונית על חקלאות ווטרינריה מהתקופה ההלניסטית והרומית שלא נשמרו, האגרונום הקרתגי מגון , ואפילו חיבורים הידועים בשמו של הנביא הפרסי זורואסטר. שמות המקורות העיקריים לכל חלק מצורפים לטקסט, אם כי גילם ונכונותם של ייחוסים אלה נותרים בספק.

מסורת כתב היד היווני מורכבת ביותר ואינה מובנת במלואה. תרגומים לסורית, פרסית אמצעית (פהלוי), ערבית וארמנית, מעידים על הפופולריות של החיבור ברחבי העולם.

== תוכן ==
הגאופוניקה כוללת כל סוג של מידע "חקלאי", כולל ניחוש שמימי וארצי, גידול גפנים, גידול זיתים, דבוראות, רפואה וטרינרית, בניית בריכות דגים ועוד.

: 1. על האווירה, ועל עלייתם ושקיעת של הכוכבים
: 2. על עניינים כלליים הנוגעים לחקלאות, ועל סוגי התירס השונים
: 3. על החובות החקלאיות השונות המתאימות לכל חודש
: 4–5. על גידול הגפן
: 6–8. על עשיית היין
: 9. על גידול הזית ועשיית שמן
: 10–12. על גננות
: 13. על בעלי החיים והחרקים המזיקים לצמחים
: 14. על יונים וציפורים אחרות
: 15. על אהדות וסלידות טבעיות, ועל ניהול הדבורים
: 16. על סוסים, חמורים וגמלים
: 17. על גידול בקר
: 18. על גידול כבשים
: 19. על כלבים, ארנבות, צבאים, חזירים ועל המלחת בשר
: 20. על דגים

== ראו גם ==
* קולומלה

== קישורים חיצוניים ==

* Henricus Beckh, editor. 1895; reprint 1994. [https://archive.org/details/geoponicasiveca00vindgoog/mode/2up?ref=ol&view=theater Geoponica sive Cassiani Bassi scholastici de re rustica eclogae]. Leipzig: Teubner 
* Geoponika: Agricultural Pursuits, תרגום לאנגלית מאת תומאס אוון (1805-06)

קטגוריה:ספרי המאה ה-10
קטגוריה:ספרות ביזנטית
קטגוריה:חקלאות בחברה ובתרבות
ריצ'רד וינסנט, הברון וינסנט מקולזהיל

ריצ'רד פרדריק וינסנט, ברון וינסנט מקולזהיל (; 23 באוגוסט 1931 - 8 בספטמבר 2018), היה פילדמרשל בצבא בריטניה אשר שימש כראש מטה ההגנה בין 1991–1992, וכיושב ראש הוועדה הצבאית של נאט"ו בין 1993–1996.

==ביוגרפיה==
וינסנט נולד באוקסברידג', בנם של פרדריק וינסנט ופרנסיס אליזבת וינסנט (לבית קולזהיל). הוא התחנך בבית הספר אלדנהאם בהרטפורדשייר. והוא התגייס לצבא הבריטי כטוראי, ולאחר שלמד בבית הספר לקצינים של מונס, הוסמך כקצין בדרגת לוטננט משנה בחיל התותחנים המלכותי ב-7 ביולי 1951. בשנים הראשונות הוא שירת בארמיית הריין הבריטית. ב-13 במרץ 1953 הוא הועלה לדרגת לוטננט, וב-23 באוגוסט 1958 לדרגת קפטן. ב-1960 הוא הועבר למכון למחקר המכ"ם במאלברן, וב-1962 חזר לגרמניה. בין 1962–1963 עבר קורסים שונים במסגרת המכללות של הצבא הבריטי, ולאחר מכן הועלה לדרגת מייג'ור ב-23 באוגוסט 1965, והוצב במלזיה במהלך העימות האינדונזי-מלזי.

ב-1968 הוצב וינסנט במשרד ההגנה, וב-27 בפברואר 1970 הוא קודם לדרגת לוטננט קולונל ומונה למפקד רגימנט ההגנה האווירית ה-12. הרגימנט הוצב בגרמניה ולאחר מכן נשלח לאירלנד והשתתף במבצע באנר. ב-1972 הועבר לשמש כמדריך במכללת קימברלי. ב-30 ביוני 1974 הוא הועלה לדרגת קולונל, ושנה לאחר מכן הועלה לדרגת בריגדיר. בהמשך אותה שנה הוא מונה למפקד הבריגדה ה-19. הוא הפך לסגן המזכיר הצבאי במשרד ההגנה בינואר 1979 ולאחר קידומו לדרגת מייג'ור גנרל ב-1 באפריל 1980, הוא הפך למפקד המכללה הצבאית המלכותית למדעים ביולי 1980. ב-1 בספטמבר 1983 הוא הועלה לדרגת לוטננט גנרל. ב-1984 הוא הפך לאביר במסדר האמבט. ב-3 בנובמבר 1986 הוא הועלה לדרגת גנרל, ובאוקטובר 1987 מונה לסגן ראש מטה ההגנה. ב-1990 הוענק לו תואר אביר הצלב הגדול של מסדר האימפריה הבריטית.

ב-2 באפריל 1991 הוא הועלה לדרגת פילדמרשל ומונה לראש מטה ההגנה. ב-1 בינואר 1993 הוא פרש מהתפקיד ומונה ליושב ראש הוועדה הצבאית של נאט"ו. ב-14 בפברואר 1996 הוא פרש מהצבא. ב-3 בספטמבר של אותה שנה הוענק לו התואר "הברון וינסנט מקולזהיל". הוא נפטר ב-8 בספטמבר 2018.

==קישורים חיצוניים==
* 
* [https://www.buckinghamcovers.com/celebrities/view/449-.php ריצ'רד וינסנט, הברון וינסנט מקולזהיל]

קטגוריה:מרשלים בריטים
קטגוריה:ראש מטה ההגנה (הממלכה המאוחדת)
קטגוריה:מפקדי הכוחות הבריטים וראשי המטה הכללי הבריטי
קטגוריה:מסדר האמבט: אבירים וגבירות מפקדים
קטגוריה:בריטים שנולדו ב-1931
קטגוריה:בריטים שנפטרו ב-2018
ויגלייק איידה

ויגליק איידה (בנורווגית: Vigleik Eide; 4 בדצמבר 1933 - 30 באוקטובר 2011) היה גנרל ודיפלומט נורווגי אשר שימש כראש ההגנה (מקביל לרמטכ"ל) של צבא נורווגיה בין 1987–1989, וכיושב ראש הוועדה הצבאית של נאט"ו בין 1989–1992.

==ביוגרפיה==
איידה נולד בפאנה ב-4 בדצמבר 1933, והתגייס לצבא נורווגיה ב-1954. הוא למד באקדמיית המלחמה הנורווגית וסיים אותה ב-1957. לאחר מכן השלים את השכלתו באקדמיית המלחמה של הבונדסוור ובאקדמיית ההגנה של נאט"ו ברומא. ב-1980 הוא הועלה לדרגת אוברסט. ב-1985 הוא הועלה לדרגת גנרל-מיור ומונה למפקד המחוז הצבאי וסטלנדאט. ב-1986 הוא הועלה לדרגת גנרל-לויטננט ומונה למפקד פיקוד צפון נורווגיה. ב-31 באוגוסט 1987 הוא הועלה לדרגת גנרל ומונה לראש ההגנה (מקביל לרמטכ"ל). ב-5 בספטמבר 1989 הוא פרש מהתפקיד ומונה ליושב ראש הוועדה הצבאית של נאט"ו. הוא היה יו"ר הוועדה במהלך התקופה הרגישה של נפילת ברית המועצות, שלאחריה החלה נאט"ו לקלוט לשורותיה מדינות מברית ורשה. הוא כיהן בתפקיד עד 31 בדצמבר 1992 אז פרש מהצבא.

לאחר פרישתו מהצבא החל איידה לעסוק בפעילות דיפלומטית. ב-1994 הוא השתתף במשלחת שפעלה להשכנת שלום בגואטמלה בעקבות מלחמת האזרחים בגואטמלה. ב-1995 הוא היה מעורב במשא ומתן שהוביל לחתימה על הסכם דייטון אשר שם קץ למלחמת בוסניה. ב-1998 הוא מונה לשגריר נורווגיה בסוריה ולבנון וכיהן בתפקיד עד 2001.

==קישורים חיצוניים==

* [http://www.snl.no/.nbl_biografi/Vigleik_Eide/utdypning ויגלייק איידה] באתר הלקסיקון הביוגרפי הנורווגי
* [http://www.snl.no/Vigleik_Eide ויגלייק איידה] באתר הלקסיקון ההיסטורי הנורווגי

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:שגרירי נורווגיה
קטגוריה:שגרירים בלבנון
קטגוריה:שגרירים בסוריה
קטגוריה:ילידי 1933
קטגוריה:נפטרים ב-2011
וולפגנג אלטנבורג

וולפגנג אלטנבורג (בגרמנית: Wolfgang Altenburg; 24 ביוני 1928 – 25 בינואר 2023) היה גנרל גרמני אשר שימש כמפקח הכללי של הבונדסוור בין השנים 1983–1986. לאחר מכן שימש כיושב ראש הוועדה הצבאית של נאט"ו עד 1989.

==ביוגרפיה==
אלטנבורג נולד ב-24 ביוני 1928 בעיר שניידמיל שברפובליקת ויימאר. כיום שם העיר פילה, והיא נמצאת בתחומי פולין המודרנית. במלחמת העולם השנייה, בשנת 1944 הוא גויס לוורמאכט והוצב בהלגולנד. עם סיום המלחמה הוא נפל בשבי בעלות הברית. לאחר שחרורו הוא למד מלונאות ועבד בתחום אספקת מזון באזור ברמן. ב-1956 הוא התגייס לבונדסוור ועבר קורס קצינים. הוא שימש כמפקד מחלקה ולאחר מכן כמפקד סוללת תותחנים. בין 1962–1964 למד באקדמיית הבונדסוור לפיקוד ומטה בהמבורג, ולאחר מכן החל למלא תפקידי ניהול ומטה במשרד ההגנה. ב-1971 הוא מונה לסגן ראש אגף התכנון הגרעיני במטה העליון של כוחות בעלות הברית באירופה. לאחר מכן מונה למפקד בריגדת הפאנצרגרנדיר ה-7, ולראש מטה חיל החימוש.

ב-1979 הוא מונה לנציג גרמניה המערבית בוועדה הצבאית של נאט"ו, ולאחר מכן הועבר לשמש כמפקד הקורפוס ה-3. ב-31 במרץ 1983 הוא מונה למפקח הכללי (מקביל לתפקיד הרמטכ"ל) של הבונדסוור וכיהן בתפקיד עד 30 בספטמבר 1986, אז הועבר לשמש כיושב ראש הוועדה הצבאית של נאט"ו. ב-5 בספטמבר 1989 הוא פרש מהצבא.

==קישורים חיצוניים==

* [https://web.archive.org/web/20110520125536/http://www.bmvg.de/portal/a/bmvg/!ut/p/c4/NYxBC4JAEIX_0Y52kOhWhNQloUvaJdZ1WIfcWRlHvfTjW4Peg-_wPnjwhFS2C3mrFNkOUEPj6NCupg2LN4GYJkWhORiPk-vJ9Yqvn_PIKHYgnkZ8K86S9hUe22OHxkVG3ajISolerEYxYxQdNjOLJGOogybLz6csz_7JP0VZX-r7vthdb2UFYwjHLzMQrfo!/ וולפגנג אלטנבורג] באתר הבונדסוור

קטגוריה:מפקדי צבאות סדירים בעת החדשה: אישים
קטגוריה:המפקחים הכלליים של הבונדסוור
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים מעוטרי אות לגיון ההצטיינות
קטגוריה:גרמנים שנולדו ב-1928
קטגוריה:גרמנים שנפטרו ב-2023
רוברט הילבורן פולס

רוברט הילבורן פולס ( 29 באפריל 1924 - 6 בנובמבר 2009) היה אדמירל קנדי אשר שימש כראש מטה ההגנה (מקביל לרמטכ"ל) של הכוחות הקנדיים בין השנים 1977–1980 וכיושב ראש הוועדה הצבאית של נאט"ו בין השנים 1980–1983.

==ביוגרפיה==
פולס נולד בוולנד שבאונטריו ב-29 באפריל 1924. ב-1942 הוא התגייס לחיל האוויר המלכותי הקנדי, עבר הכשרה כטייס קרבי והשתתף במלחמת העולם השנייה. לאחר המלחמה עבר לצי המלכותי הקנדי, ושימש כמפקד הסיירות HMCS Chaudière ו-HMCS Bonaventure, ולבסוף הועבר לפקד המשט האטלנטי של הצי הקנדי. ב-1974 מונה לסגן ראש מטה ההגנה (מקביל לרמטכ"ל), וב-1977 החליף את ז'אק דקסטרז בתפקיד ראש מטה ההגנה. ב-1980 הוא עזב את התפקיד ומונה ליושב ראש הוועדה הצבאית של נאט"ו. בנובמבר 1983 הוא פרש מהצבא.

לאחר פרישתו, הפך פולס לנשיא המרכז הקנדי לבקרת ופירוק נשק. הוא נפטר באוטווה ב-6 בנובמבר 2009

==קישורים חיצוניים==
* [https://www.thecanadianencyclopedia.ca/en/article/robert-hilborn-falls רוברט הילבורן פולס] באתר האנציקלופדיה הקנדית

קטגוריה:אנשי צבא קנדים
קטגוריה:מפקדי צבאות סדירים בעת החדשה: אישים
קטגוריה:אנשי צבא קנדים במלחמת העולם השנייה
קטגוריה:אדמירלים
קטגוריה:קנדים שנולדו ב-1924
קטגוריה:קנדים שנפטרו ב-2009
הרמן פרדריק זיינר-גונדרסן

הרמן פרדריק זיינר-גונדרסן (בנורווגית: Herman Fredrik Zeiner-Gundersen; 4 באפריל 1915 - 13 באוקטובר 2002) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1972–1977, וכיושב ראש הוועדה הצבאית של נאט"ו בין 1977–1980.

==ביוגרפיה==
גונדרסן נולד בהלסינקי שהייתה אז בשליטת האימפריה הרוסית למשפחה נורווגית שעסקה בתיווך ספינות וגדל באוסלו. ב-1936 הוא התגייס לצבא נורווגיה ולמד במכללת המלחמה הנורווגית. ב-1938 החל ללמוד בבית ספר לתותחנים. ב-1940 הגרמנים פלשו לנורווגיה בדיוק כשגונדרסן עמד למבחן הסופי. גונדרסן לחם כנגד הגרמנים, ולאחר נפילת הארץ, נמלט לשוודיה, ומשם נדד דרך ברית המועצות, סין וקנדה עד לניו יורק שם התכנסה הממשלה הנורווגית הגולה. מניו יורק הוא הפליג לבריטניה שם הצטרף לצבא נורווגיה החופשית ולחם עמו עד סיום המלחמה. לאחר סיום המלחמה התקדם גונדרסן במהירות בסולם הפיקוד. ב-1963 הוא מונה לראש פיקוד מחוז טרנדלג, וב-1967 הועבר לפקד על פיקוד צפון נורווגיה. ב-31 בדצמבר 1971 הוא מונה לראש ההגנה (מקביל לרמטכ"ל). ב-20 במרץ 1977 הוא פרש מהתפקיד ומונה ליושב ראש הוועדה הצבאית של נאט"ו. הוא פרש מהצבא ב-1980.

==קישורים חיצוניים==

* [https://snl.no/Herman_Zeiner-Gundersen הרמן פרדריק זיינר-גונדרסן], באתר הלקסיקון ההיסטורי הנורווגי
* [https://nbl.snl.no/Herman_Zeiner-Gundersen הרמן פרדריק זיינר-גונדרסן], באתר הלקסיקון הביוגרפי הנורווגי

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:אנשי צבא נורווגים במלחמת העולם השנייה
קטגוריה:ילידי 1936
קטגוריה:נפטרים ב-2002
ג'יידן אייבי

ג'יידן אדוארד דננג'אי אייבי (באנגלית: Jaden Edward Dhananjay Ivey; נולד ב-13 בפברואר 2002) הוא כדורסלן אמריקאי המשחק בעמדת הקלע בדטרויט פיסטונס.

==קריירה==
אייבי נולד בסאות' בנד, אינדיאנה. אימו, נייל אייבי , היא כדורסלנית עבר ב-WNBA המשמשת כמאמנת כדורסל ומאמנת את קבוצת כדורסל הנשים של אוניברסיטת נוטרדאם.<ref></ref> אביו, ג'ווין האנטר , וסביו, ג'יימס האנטר , היו שחקני פוטבול ששיחקו ב-NFL.<ref></ref><ref></ref>

בילדותו הוא שיחק כדורגל, כדורסל ופוטבול והתאמן בקראטה, ורק בהגיעו לתיכון החל להתמקד רק בכדורסל.<ref></ref><ref></ref><ref></ref>

לאחר שקיבל מספר הצעות, אייבי בחר לשחק עבור קבוצת הכדורסל של אוניברסיטת פרדו.<ref></ref> בתחילת עונתו הראשונה, אייבי החמיץ חמישה משחקים בשל פציעה ברגל.<ref></ref> ב-19 בינואר 2021 הוא קלע 15 נקודות ושלשת ניצחון כשנותרו חמש שניות לסיום המשחק, בניצחון 67–65 על אוהיו סטייט.<ref></ref> ב-19 במרץ קלע שיא עונתי של 26 נקודות בהפסד קבוצתו 78–69 בהארכה לצפון טקסס.<ref></ref> במהלך עונתו הראשונה באוניברסיטה, העמיד אייבי ממוצעים של 11.1 נקודות, 3.3 ריבאונדים ו-1.9 אסיסטים למשחק.<ref></ref><ref></ref>

ב-12 בנובמבר 2021 קלע 27 נקודות בניצחון 92–67 על אינדיאנה סטייט.<ref></ref> ב-30 בינואר 2022 קלע 21 נקודות ושלשת ניצחון כשנותרו 0.6 שניות לתום המשחק, בניצחון 81–78 על אוהיו סטייט.<ref></ref> בשנתו השנייה באוניברסיטה הוא העמיד ממוצעים של 17.3 נקודות, 4.9 ריבאונדים ו-3.1 אסיסטים למשחק.<ref></ref> ב-31 במרץ 2022 אייבי הכריז כי יתמודד בדראפט 2022 ב-NBA,<ref></ref> ועל פי פרשני הכדורסל יועד להיבחר באחת מחמשת הבחירות הראשונות בדראפט.<ref></ref>

בדראפט נבחר אייבי בבחירה החמישית על ידי דטרויט פיסטונס,<ref></ref> והצטרף לסגל הקבוצה לקראת ליגת הקיץ של ה-NBA. הוא ערך את הופעת הבכורה שלו בטורניר ב-7 ביולי, וקלע 20 נקודות, כשהוא מוסיף שישה ריבאונדים ושישה אסיסטים בניצחון קבוצתו 81–78 על פורטלנד טרייל בלייזרס.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || דטרויט	|| 74 || 73 || 31.1 || 0.416 || 0.343 || 0.747 || 3.9 || 5.2 || 0.8 || 0.2 || 16.3
|-
| || דטרויט	|| 77 || 61 || 28.8 || 0.429 || 0.336 || 0.749 || 3.4 || 3.8 || 0.7 || 0.5 || 15.4
|- style="background-color:#80BFFF; font-weight:bold;"		|| 
| colspan="2" | קריירה || 151 || 134 || 29.9 || 0.422 || 0.339 || 0.748 || 3.7 || 4.5 || 0.8 || 0.4 || 15.8 
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת פרדו
קטגוריה:כדורסלני דטרויט פיסטונס
קטגוריה:בחירות דראפט של דטרויט פיסטונס
קטגוריה:אמריקאים שנולדו ב-2002
גלונית מצויה

נקבה של צלפונית מפוספסת אוספת צוף מגלונית מצויה, מורדות החרמון, 9 ביולי 2011
גַּלּוֹנִית מְצוּיָה (.Ballota undulata Benth, שם עברי קודם: בלוטה גלונית) - בן-שיח ים-תיכוני ממשפחת השפתניים. הוא צמח סלעים טיפוסי נמוך, ירוק במרבית עונות השנה, שעיר כולו, גובהו 50 עד 80 ס"מ, ריחו נעים ומתקתק, ופרחיו הלבנים חבויים בגביע משתייר ורחב שנשאר זמן רב לאחר הפריחה. הלבלוב בתחילת החרף הוא מבסיס הגבעולים המעוצים שנשאו פרחים ופרי בשנה הקודמת. הפריחה בחודשי האביב המאוחר ולאורך כל הקיץ, מסוף מרץ ועד תחילת נובמבר. בעת הפריחה מתייבשים רוב העלים. הפצת זרעים באמצעות רוחות של תחילת החורף בסיוע גביע משתייר ויבש.

במקורות העבריים שם הסוג היה "בלוטה" ושמו המלא היה בלוטה גלונית. השם המדעי "בלוטה" הוא שמו של אחד המינים הגדלים ביוון ואין לא משמעות בעברית. שם הסוג בָּלוֹטָה הוחלף לשם עברי על שום צורת שולי העלים האופיינית בשנת 2003.

== מאפיינים של המין ==
בן-שיח ים-תיכוני שגובהו 30 עד 80 ס"מ, נמוך, ירוק במרבית עונות השנה ושעיר כולו<ref></ref>.

השורשים מסוג ציצת שורשים. הגבעולים מעוצים בבסיסם, רְבוּעִים ומכוסים בשערות רגילות ובשערות בלוטיות<ref></ref>.

הפטוטרות קיימות. הלוואים אינם.

העלים נגדיים, פשוטים, אורכם 3 עד 6 ס"מ, רכים, עבים, מקומטים ומכוסים בשערות בלוטיות. מעיכת העלים מעלה ריח אופייני נעים ומתקתק. הטרף דמוי ביצה או עגלגל ושפתו בעלת שיניים משוננות וגלוניים. לעלי הגבעול האמצעיים בסיס מפורץ דמוי לב או כליה.

התפרחות מסוג תִּפְרַחַת מְסֻיֶּמֶת דו-בדית. והן ערוכות בדורים "כדוריים" לאורך גבעול התפרחת בחיק עלים. בכל תפרחת הרבה פרחים צפופים.

הפרחים, דו-מיניים, דו-שפתניים (שתי השפתיים ברורות למדי ונראות יפה מבחוץ), שעירים עם 4 אבקנים.

הגביעים גדולים, מאוחה עלים לגמרי, דמויי משפך רחב, קוטרם 10 עד 15 מ"מ, מכוסים בשערות בלוטיות, בעלי 10 עורקי אורך ועורק רוחב אחד. שפת הגביע, רחבה ופרושה לרווחה. היא מעט גלונית ומפורצת, ו-10 שיניה אינן ניכרות כמעט. בגלונית הסלעים יש 10 שיניים ואילו בגלונית פלשתית ובגלונית מבאישה רק 5 שיניים. הגביע משתייר עם הפרי ומסייע בהפצת הזרעים.

הכותרת שעירה, צבעה לבן-ורוד בהיר, קוטרה 10 עד 18 מ"מ. וחבויה בתוך הגביע.

== תפוצה בעולם בישראל וסביבותיה ==
תפוצתו העולמית של גלונית מצויה היא ים-תכונית, אירנו-טורני וסהרו-ערבית. הוא גדל בכל רחבי ארץ ישראל פרט למרומי החרמון. הוא גדל בבתי גידול שונים ושחונים, אבל טבעיים בלבד: במדבריות, בערבות, בחרמון ובבתי גידול סלעיים ובמחשופים של סלעים קשים, ובעיקר בשולי החבלים הים-תיכוניים ובבתות הספר. המין נפוץ בבקעת כנרות, בגלבוע, בבקעת בית שאן, במדבר שומרון, בהר הנגב, בשפלה, בהרי יהודה, במדבר יהודה, בעמון, במואב ובאדום; מצוי בגולן, בבקעת חולה, בגליל העליון, בגליל התחתון, בעמק יזרעאל, בערבות הירדן, בצפון הנגב, בדרום הנגב ובגלעד; נדיר בבקעת ים המלח, במערב הנגב, בערבה, בדרום שפלת החוף ובשומרון; ונדיר מאוד בחרמון ובכרמל.

== תכונות המין כצמח מרפא ==
לצמח ריח נעים מתקתק, מכינים מעליו תה מרגיע. מייחסים לצמח תכונות חיטוי והרגעה לעור.

==קישורים חיצוניים==

==הערות שוליים==

קטגוריה:צמחים שתוארו ב-1834
קטגוריה:טקסונים שתוארו בידי ג'ורג' בנתם
קטגוריה:שפתניים
זיגפריד טרביטש

זיגפריד טרביטש (גרמנית: Siegfried Trebitsch; 22 בדצמבר 1868, וינה – 3 ביוני 1956, ציריך) היה סופר, מחזאי ומתרגם אוסטרי. הוא ידוע בעיקר מתרגומיו לגרמנית של יצירות מאת ג'ורג' ברנרד שו.

== ביוגרפיה ==
זיגפריד טרביטש נולד בווינה למשפחה יהודית עשירה לפי זיכרונותיו " לא לימדה אותו שום דבר על יהדות ונוצרות". הוא נכנס לעסקים של המשפחה עד לשנת 1903 כאשר החליט לערוך נסיעה לארצות אירופה ואמריקה.

את היצירה הראשונה של טרביטש יצאה לאור בשנת 1889. בשנת 1890 הוא תרגם מחזה שנכתב על ידי אנג'לו דה גוברנטיס.

בהיותו באנגליה הוא הכיר את ג'ורג' ברנרד שו והתיידד איתו. טרביטש הפך למתרגם של מחזות של שו לגרמנית. ההצגות הראשונות בדרך כלל נערכו בווינה. בשנת 1923 שו תרגם מחזה של טרביטש Frau Gitta's Sühne לאנגלית.

בנוסף לכך טרבישט תרגם יצירות של סופרים צרפתים.

טרביטש התגורר בווינה בה בנה וילה יוקרתית שאדריכל שלה היה ארנסט גוטהילף. בשנת 1907 הוא התחתן לבת אצולה הונגרית. באותה שנה הוא קיבל אזרחות כבוד מעיירה שאחרי מלחמת העולם הראשונה הפכה לחלק מצ'כוסלובקיה. בעקבות כך בשנת 1920 הוא קיבל אזרחות צ'כית.

בשנת 1920 על בסיס תרגום שביצע טרביטש של מחזה בלגי, אריך וולפגנג קורנגולד ובנו כתבו אופרה Die tote Stadt שזכתה להצלחה.

בשנת 1938 אוסטריה סופחה לגרמניה. תחילה טרביטש חשב שמוצאו היהודי לא יעשה בעיות. תוך זמן קצר הוא הבין שעדיף לעזוב את וינה. המשפחה עזבה את עיר עם מזוודה בלבד. כל רכושו נותר מאחור. טרביטש ואשתו נמלטו לצרפת בה הם קיבלו אזרחות הודות לפעולות של טרביטש לקידום התרבות הצרפתית באוסטריה. בשנת 1940 הם נמלטו לציריך. בשנת 1941 הוא ביקש לעבור לארצות הברית, אך בעקבות שינויים במצב הלחימה בחזית והתבוסה המסתמנת של גרמניה הם נותרו בציריך.

לאחר מלחמת העולם השנייה וילה של טרביטש הוחזרה, אך הוא לא רצה לחזור לעיר ומכר אותה לשגרירות צ'כוסלובקיה. הוא ביקר את שו באנגליה ותרגם את המחזה האחרון של המחזאי Buoyant Billions שהועלה על הבמה בבית של טרביטש.

בשנת 1951 טרביטש כתב ספר אוטוביוגרפי Chronik eines Lebens שתורגם לאנגלית.

לאחר פטירת שו, טרביטש החליט לפרסם את המכתבים הרבים שהיו לו. אחרי שמכירה אורגנה, הוא הלך לבנק לקחת את החבילה עם המכתבים אך ספג התקף לב ונפטר תוך זמן קצר.

== קישורים חיצוניים ==

* [https://onlinebooks.library.upenn.edu/webbin/book/lookupname?key=Trebitsch%2C%20Siegfried%2C%201869%2D1956 ספרים של טרביטש]
* 
* 

==הערות שוליים==

קטגוריה:סופרים אוסטרים
קטגוריה:מחזאים אוסטרים
קטגוריה:מתרגמים לגרמנית
קטגוריה:מתרגמים מאנגלית
קטגוריה:יהודים אוסטרים
קטגוריה:מתרגמים מצרפתית
קטגוריה:אוסטרים שנולדו ב-1868
קטגוריה:אוסטרים שנפטרו ב-1956
בנדיקט מת'ורין

בנדיקט ריצ'רד פלדר מת'ורין (באנגלית: Bennedict Richard Felder Mathurin; נולד ב-19 ביוני 2002) הוא כדורסלן קנדי המשחק בעמדות הקלע והסמול פורוורד באינדיאנה פייסרס.

==קריירה==
מת'ורין נולד במונטריאול שבקנדה, ובצעירותו שיחק הוקי קרח, כדורסל ופוטבול.<ref></ref><ref></ref> ב-2018 הוא הצטרף לאקדמיית אמריקה הלטינית של ה-NBA הממוקמת במקסיקו סיטי.<ref></ref>

מת'ורין בחר לשחק כדורסל עבור קבוצת הכדורסל של אוניברסיטת אריזונה.<ref></ref><ref></ref> ב-2 בינואר 2021 רשם 24 נקודות ו-11 ריבאונדים בניצחון 86–82 על וושינגטון סטייט.<ref></ref> ב-14 בינואר רשם 31 נקודות ושמונה ריבאונדים בניצחון 98–64 על אורגון סטייט.<ref></ref> בתום עונתו הראשונה באוניברסיטה מת'ורין העמיד ממוצעים של 10.8 נקודות, 4.8 ריבאונדים ו-1.2 אסיסטים למשחק, וקלע 41.8 אחוזים מטווח שלוש הנקודות.<ref></ref>

ב-11 בדצמבר 2021 קלע 30 נקודות בניצחון 83–79 על אילינוי,<ref></ref> ובתום עונתו השנייה נבחר לשחקן העונה בקונפרנס שבו שיחק.<ref></ref> ב-14 באפריל 2022 הודיע כי יתמודד בדראפט 2022 ב-NBA.<ref></ref><ref></ref>

בדראפט נבחר מת'ורין בבחירה השישית על ידי אינדיאנה פייסרס.<ref></ref><ref></ref> הוא הפך לשחקן הראשון ממונטריאול שנבחר בבחירת לוטרי ולבחירת הדראפט הגבוהה ביותר של הפייסרס מאז 1988.<ref></ref> הוא הצטרף לסגל הקבוצה לקראת ליגת הקיץ של ה-NBA, ערך את הופעת הבכורה שלו בטורניר ב-8 ביולי ורשם 23 נקודות וארבעה ריבאונדים בניצחון 96–84 על שארלוט הורנטס.<ref></ref> בתום הטורניר נבחר מת'ורין לחמישייה השנייה של הטורניר, עם ממוצעים של 19.3 נקודות, 4 ריבאונדים ו-1.3 חטיפות למשחק.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אינדיאנה	|| 78 || 17 || 28.5 || 0.434 || 0.323 || 0.828 || 4.1 || 1.5 || 0.6 || 0.2 || 16.7
|- style="background-color:#80BFFF; font-weight:bold;"		|| 
| קריירה || 		|| 78 || 17 || 28.5 || 0.434 || 0.323 || 0.828 || 4.1 || 1.5 || 0.6 || 0.2 || 16.7
|}

==קישורים חיצוניים==

==הערות שוליים==

קטגוריה:כדורסלנים קנדים
קטגוריה:כדורסלני אוניברסיטת אריזונה
קטגוריה:כדורסלני אינדיאנה פייסרס
קטגוריה:בחירות דראפט של אינדיאנה פייסרס
קטגוריה:קנדים שנולדו ב-2002
אסאטו בה קנת

אסאטו בה קנת היא פעילה חברתית ליברית, לשעבר סגן המפקח הכללי של המשטרה הליברית<ref name=":1"></ref> ומייסדת ארגון הנשים המוסלמיות הליבריות שמחאותיו סייעו להפסיק את מלחמת האזרחים השנייה בליבריה ב-2003.<ref name=":0"></ref>

== ביוגרפיה ==
אסאטו בה קנת היא פעילה אנטי-מלחמתית שארגנה הפגנות נשים מוסלמיות הקוראות להפסיק את מלחמת האזרחים בליבריה. היא שיתפה פעולה עם פעילת השלום הליברית לימה בואי, מייסדת תנועת הנשים הליברית לשלום. ההפגנות שלה, שכללו בעיקר נשים לבושות בלבן, כללו שביתות מין והתכנסויות, שהולידו בהצלחה משא ומתן להפסקת אש שהוביל לגלותו ולאחר מכן למשפטו של צ'ארלס טיילור בבית הדין הפלילי הבין-לאומי בהאג בגין פשעים נגד האנושות.

אסאטו בה קנת הייתה סייעה לחוקק את סעיף 2005 להגנה על נשים וילדים במסגרת המפלגה הלאומית הליברלית של קווינסלנד (LNP). היא הייתה שוטרת משנת 1985 ומונתה על ידי אלן ג'ונסון-סירליף להחליף את מונה סיה ב-2005, שכראשת המשטרה באותה תקופה לאחר שהייתה תחת חקירה בגין רשלנות רכש של מדי המשטרה.<ref name=":3"></ref>

יחד עם ביאטריס מונאה סיה וורה מנלי, אסאטו הייתה בין שלוש דמויות מפתח נשיות שעזרו לעצב את הרפורמות "רגישות המגדר" של NLP.

== הערות שוליים ==

קטגוריה:שוטרות
קטגוריה:פעילות חברתיות
קטגוריה:נשים ליבריות
ליאוניד סולומטקין

ליאוניד סולומטקין (ברוסית: Леонид Соломаткин; 1837 – 18 ביוני 1883) היה צייר ז'אנר רוסי בסגנון ריאליסטי.

== ביוגרפיה ==
הוא נולד למשפחה ענייה והתייתם בגיל צעיר. בהתחלה הוא עבד כרועה צאן ואחר כך כמוכר אייקונים. במשך כמה שנים עבד כרוכל עם עגלה, שנסע מכפר לכפר, ועשה סקיצות של האנשים המעניינים שראה בדרך.<ref></ref> עם צרור של הסקיצות האלה בידו, הוא נסע למוסקבה והציג אותם בפני ניקולאי רמזאנוב, פסל, מורה ומבקר אמנות שהיה ידוע בנכונותו לתמוך באמנים צעירים. רמזאנוב התרשם מספיק כדי להכניס אותו לביתו.

בשנת 1855 השיג לו רמזאנוב מקום בבית הספר לציור, פיסול ואדריכלות במוסקבה, שם עבד עד 1860 תוך כדי לימודיו אצל אפולון מוקריצקי.<ref></ref> מ-1861 עד 1866, הוא הפך ל"שוליה מתנדב" באקדמיה האימפריאלית לאמנויות בסנט פטרסבורג. בעודו שם, הוא חקר את המאסטרים ההולנדיים בארמיטאז' והושפע מיצירותיו של פאבל פדוטוב. הוא נטש את לימודיו לאחר שזכה לתואר "אמן, דרגה שלישית".

ציוריו עסקו בעיקר בחייהם של אנשים רגילים. אולי הציור הפופולרי ביותר שלו היה על שני שוטרים הנכנסים לביתו של סוחר בחג המולד כדי "לפאר את ישו" ולקבל טיפ. הציור הועתק ושוחזר פעמים רבות. למעשה, הוא עשה לעיתים קרובות כמה עותקים של ציוריו (עם וריאציות), ורובם היו קטנים.

הוא מעולם לא ערך תערוכות רשמיות לאחר שעזב את האקדמיה. למרות כמה הצלחות, הוא הפך לאלכוהוליסט, חי בעוני ולעיתים קרובות היה חסר בית.

הוא מת משחפת בבית חולים לעניים בגיל ארבעים ושש.

== גלריה ==
<gallery mode="packed" heights="200">
 File:Соломаткин Пирушка.jpg|המסיבה
File:Соломаткин Славильщики-городовые 1872.jpg|ערב חג המולד
File:Соломаткин Масленица 1878.jpg|חגיגה כפרית
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1837
קטגוריה:נפטרים ב-1883
רקורד ריפורט

רקורד ריפורט (באנגלית: Record Report) הוא ארגון האחראי על מצעדי המוזיקה בוונצואלה. הארגון, נוסד ב-1990, מדרג שירים על סמך השמעות איירפליי מ-22 תחנות רדיו ברחבי וונצואלה.<ref></ref><ref></ref>

הארגון מפרסם מדי שבוע שישה מצעדי מוזיקה:
* מצעד 100 הסיגלים
* מצעד המוזיקה העממית (מצעד 25 שירי פולקלור או מוזיקה עממית ונצואלית)
* מצעד הלטינו (מצעד 20 השירים הלטיניים)
* מצעד הסלסה (מצעד 20 שירי הסלסלה)
* מצעד הפופ רוק (מצעד של 20 שירים מהז'אנר פופ, רוק, דאנס, R&B עכשווי וכו')
* מצעד השירים האנגליים (מצעד של 25 שירים באנגלית)

== קישורים חיצוניים ==
* 

== הערות שוליים ==

קטגוריה:מצעדי מוזיקה
קטגוריה:מוזיקה ונצואלית